அதன்படி இதுவரை பத்து மாவட்டங்களிலிருந்து ரூ.2,72,244/- உண்டி வசூல் மூலம் திரட்டப்பட்டு அது உரியவர்களைப் போய்ச்சேர நடவடிக்கை மேற்கொள்ளப்பட்டுள்ளது. மற்ற மாவட்டங்களிலும் இதற்கான நிதிதிரட்டப்படுகிறது. இந்த தொகை சிறிதெனினும் இதன்மூலம், நொடிந்துபோன விவசாயிகளது குழந்தைகளின் எதிர்காலம் ஒளிமயமானதாக இருக்கும் என்ற நம்பிக்கை தமிழ்நாடு அரசு ஊழியர் சங்கத்திற்கு உண்டு. விவசாயிகளுக்கான ஆதரவு, நிதி திரட்டுவதோடு நின்றுபோகாமல், இன்றைய இளைஞர்கள் மற்றும் சமூக ஆர்வலர்கள் மேற்கொள்ளும் ஏரிகளை தூர் வாருதல், கண்மாய்களை ஆழப்படுத்துதல், மரங்களை நடுதல், இயற்கை வளங்களை பாதுகாத்தல் போன்ற நடவடிக்கைகளிலும் அரசு ஊழியர்கள் தங்களை இணைத்துக் கொள்ளவுள்ளனர்.